OpenLLM-France/wikimedia huggingface dataset:
# Umbrina coroides

Umbrina coroides és una espècie de peix de la família dels esciènids i de l'ordre dels perciformes.
Els adults poden assolir 35 cm de longitud. Menja crustacis petits. És un peix de clima subtropical (38°N-8°S) i demersal. Es troba a l'Atlàntic occidental: des de les Bahames, Virgínia i Texas (els Estats Units) fins a Recife (Brasil), incloent-hi les Antilles i el nord de Sud-amèrica. Els exemplars grossos es comercialitzen frescos, mentre que els més petits són emprats com a esquer. És inofensiu per als humans.

## Referències

* ↑ Cuvier, G., 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* 1 2 3 4 5 FishBase (anglès)
* ↑ Böhlke, J.E. i C.C.G. Chaplin, 1993. Fishes of the Bahamas and adjacent tropical waters. 2a edició. University of Texas Press, Austin.

## Bibliografia

* Brum, M.J.I., 1996. Cytogenetic studies of Brazilian marine fish. Braz. J. Genet. 19(3):421-
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
# Udazkeneko euria

Udazkeneko euria (castellà: Lluvia de otoño) és una pel·lícula romàntica espanyola del 1989, dirigida per José Ángel Rebolledo.

## Argument

Daniel l'escriptor està en crisi. Deixa la casa que comparteix amb la seva dona i s'embarca en un viatge sol per trobar una solució a la seva situació.

## Repartiment

* Ramón Agirre
* Jane Badler: Lucia
* Paco Catalá
* Mapi Galán
* François-Eric Gendron
* William Layton
* Kiel Martin
* Mercè Sampietro
* Jack Taylor

## Producció

Va ser produïda per la productora basca madrilenya Ariane Films l'any 1989. L’argument del propi Rebolledo es basa en l'obra teatral Sombras de sueño de Miguel de Unamuno.

## Estrena

Fou estrenada als Cine Renoir de Madrid el 3 de març de 1989. El 20 de setembre de 1989 fou projectada en basc al Festival Internacional de Cinema de Sant Sebastià 1989.

## Referències

* ↑ Udazkeneko euria a l'Auñamendi Eusko Entziklopedia
* ↑ Lluvia de otoño a Cervantes Virtual
* ↑ La película vasca “Días de humo” de Eceiza, decepciona en San Sebastián. Magnapax,¿cine del futuro?, La Vanguardia, 21 de setembre de 1989
# Udavské

Udavské és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1317.
# Tremithos (desambiguació)

«Tremithos» té aquests significats:
* Tremetussià (antigament Tremithus) és una ciutat de Xipre.
* Riu Tremithos és un riu de Xipre.
# Tres Lligues

Les Tres Lligues va ser una aliança acordada el 1471 entre la Lliga de la Casa de Déu, la Lliga de les Deu Jurisdiccions i la Lliga Gris, que acabarien formant el cantó suís dels Grisons. Les tres lligues es van aliar a l'Antiga Confederació Suïssa en 1496, participant en la Guerra de Suabia de 1499. El conjunt del territori, així com els seus habitants, eren coneguts com a Grisons. També es va donar al conjunt el nom de Lligues Grises, en plural.

## Expansió dels Grisons

El 1512, els tres territoris: jurisdicció del Ducat de Milà de la Valtellina, comtat de Chiavenna (o Cleven) i Bormio van ser incorporats, si bé després del Congrés de Viena van ser atorgats al Regne Llombardovènet i amb posterioritat passarien a formar l'actual província de Sondrio italiana. El 1526, la jurisdicció del bisbe de Coira va ser suprimida. Les Tres Lligues no es van unir a la Confederació fins a la fundació de la República Helvètica el 1798 com a Cantó de Rècia i el 1803 com a cantó dels Grisons.

## Vegeu també

* Lliga de la Casa de Déu
* Lliga de les Deu Jurisdiccions
* Lliga Grisa

## Referències

* ↑ Dictionare historique de la Suisse: Ligues rhétiques
* 1 2 Dictionare historique de la Suisse: Grisons
* ↑ Dictionare historique de la Suisse:Maison-Dieu
* ↑ Dictionare historique de la Suisse:Ligue des Dix-Juridictions
* ↑ Dictionare historique de la Suisse:Ligue Gris
* ↑ Dictionare historique de la Suisse:Trois Ligues

## Enllaços externs

* Lligues Grises en alemany, francès o italià en el Diccionari històric de Suïssa.
* Lliga de la Casa de Déu en alemany, francès o italià en el Diccionari històric de Suïssa.
* Lliga Grisa en alemany, francès o italià en el Diccionari històric de Suïssa.
* Lliga de les Deu Jurisdiccions en alemany, francès o italià en el Diccionari històric de Suïssa.
# Txernove

Txernove (en (ucraïnès): Чернове, en rus: Черново) és un poble de la República Autònoma de Crimea a Ucraïna, que el 2014 tenia 843 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Universitat Estatal de Nou Mèxic

La Universitat Estatal de Nou Mèxic (anglès: New Mexico State University) també coneguda per l'acrònim NMSU, és una universitat pública estatal el campus principal de la qual es troba en Las Cruces, Nou Mèxic, Estats Units.
Administra altres campus a les ciutats d'Alamogordo i Carlsbad, i el Col·legi universitari de Donya Ana (Dona Ana Community College). La universitat va ser fundada en 1888 com Las Cruces College, especialitzat en agricultura, i el 1889 es va convertir en New Mexico College of Agriculture and Mechanic Arts. Va canviar al seu nom actual el 1960. La universitat té 16.415 estudiants al seu campus principal, i un total de 27.150 estudiants en comptabilitzar els seus altres campus.

## Referències

* 1 2 3 Institutional Research, Planning & Outcomes Assessment (2006), "Fact Sheet, Fall 2006.", New Mexico State University.

## Enllaços externs

* Web oficial
# Universitat Estatal de Colorado

La Universitat Estatal de Colorado, (Colorado State University en (anglès), també coneguda com a Colorado State, abreviat CSU) és una institució d'ensenyament superior localitzada a Fort Collins, Colorado, als Estats Units. És una universitat estatal per assignació de terrenys per part del govern federal dels estats units (Lleis de Morrill de 1862 i 1890). La Colorado Estate University és la universitat insígnia del sistema universitari estatal de Colorado. La universitat compta amb 1.400 professors repartits en 8 facultats, 55 departaments acadèmics, i 31.256 alumnes durant el semestre de tardor del 2013.

## Història

Colorado State University és una institució de concessió de terres classificades com Carnegie Doctorat/Investigació Universitat-extensiu. La CSU va ser fundada com la Universitat Agrícola de Colorado, el 1870, sis anys abans que el territori de Colorado es convertís en un estat dels Estats Units. Va ser una de les 68 universitats de concessió de terres que van ser establertes mitjançant la Llei Morrill de 1862. El primer curs es va inaugurar amb 5 estudiants el 1879.
Al llarg de la història la universitat ha tingut quatre noms diferents:
* 1879: Escola d'Agricultura de Colorado
* 1935: Escola d'Arts, Agricultura i Mecànica de Colorado (Colorado A&M)
* 1944: Escola d'Agricultura i Mecànica de Colorado (Colorado A&M)
* 1957: Universitat Estatal de Colorado

## Campus

La Colorado State University es troba a Fort Collins, Colorado, una ciutat de mida mitjana d'aproximadament 142.000 residents a la base de les muntanyes Rocoses. El campus universitari principal està situat al centre de Fort Collins, i inclou un hospital d'ensenyament veterinàri. La CSU té un altre campus als afores del mateix Fort Collins, el Foothills Campus, un campus agrícola i el Pingree campus.

## Referències

* ↑ «Colorado State University Fact Book 2013–2014». Arxivat de l'original el 2015-09-24. [Consulta: 23 gener 2014].
* ↑ «Department of Education College Navigator». [Consulta: 8 gener 2009].

## Enllaços externs

* web oficial Arxivat 2007-10-28 a Wayback Machine.
* web esportiva oficial
# Utopia (pel·lícula)

Utopia és una pel·lícula dramàtica francesa escrita i dirigida per Iradj Azimi i produïda per Utopia Produccions amb suport de FR3 Cinéma. Fou estrenada als cinemes francesos el 28 de febrer de 1979

## Sinopsi

Després de separar-se dolorosament de la dona que estima, un jove abandona el seu apartament i marxa per localitzar als seus antics amics, però la ciutat està buida. A la recerca del seu passat, torna al seu antic col·legi per a impartir classes, però els seus mètodes no agraden als habitants, provoquen l'hostilitat dels pares dels alumnes i la ira de l'administració.

## Repartiment

* Laurent Terzieff: Julien
* Dominique Sanda: Sylvie
* Jean Dasté: Jean
* Gérard Blain: Gérard
* Anne-Marie Deschodt: Catherine

## Distribució

Fou exhibida com a part de la selecció oficial al Festival Internacional de Cinema de Sant Sebastià 1978

## Referències

* ↑ Utopia a Unifrance.org
* ↑ Este festival de San Sebastián puede ser uno de los peores, ABC, 13 de setembre de 1978
# Utopia (sèrie de televisió)

Utopia és una sèrie de televisió britànica creada per Dennis Kelly i emesa per primer cop el 15 de gener del 2013 a Channel 4.

## Argument

La història comença al voltant d'un grup de fans dels còmics que, mitjançant fòrum es posen en contacte per parlar del seu còmic preferit, Utopia Experiments. Descobreixen que el còmic en qüestió és un manuscrit creat per un autor turmentat maníac, depressiu i psicòtic que prediu els desastres de la humanitat. Poc després, descobreixen que aquest manuscrit també el busca una organització anomenada "The Network", una agrupació sense escrúpols que farà qualsevol cosa per a apoderar-se del manuscrit.

## Episodis

Episodis estrenats fins avui: :
| Capítol 1 | Capítol 2 | Capítol 3 | Capítol 4 | Capítol 5 | Capítol 6 |
| 15 de gener de 2013 | 22 de gener de 2013 | 29 de gener de 2013 | 5 de febrer de 2013 | 12 de febrer de 2013 | 19 de febrer de 2013 |
S'està rodant una segona temporada que s'estrenarà el 2014.

## Personatges Principals

* Jessica Hyde, interpretada per l'actiriu Fiona O'Shaughnessy, perseguida des que era petita. És la filla de Philip Carvel, qui va escriure el manuscrit Utopia.
* Becky, interpretada per l'actriu Alexandra Roach, és una estudiant a punt d'entrar postgrau i lectora del manuscrit Utopia. Creu que hi ha una conspiració al voltant de la mort del seu pare i per això investiga el manuscrit.
* Ian Johnson, interpretat per l'actor Nathan Stewart-Jarrett, és un informàtic que mitjançant els fòrums sobre la novel·la gràfica manuscrita coneix a Becky, s'hi enamora i junts investiguen sobre el que està escrit en el manuscrit
* Wilson, interpretat per l'actor Adeel Akhtar, és un personatge obsessionat amb la tecnologia i la seva pròpia seguretat. Quan els perseguit per 'The Network, pateix per la vida del seu pare, però Jessica menteix dient-li que no ha mort.
* Grant Leetham, interpretat per l'actor Oliver Woollford, és un nen d'onze anys que fingeix tenir-ne vint-i-quatre en el fòrum en el qual el grup entra en contacte per primera vegada. Grant és el primer a obtenir el manuscrit d'Utopia que més tard amaga amb complicitat d'una noia que coneix, Alice Ward.
* Michael Dugdale, interpretat per l'actor Paul Higgins, és un alt funcionari del govern britànic que és víctima de xantatge per part de The network perquè va deixar a Anya (Anna Madeley), una prostituta russa, embarassada.
* Arby, "Raisin Boy" R.B. nom real de Pietre i Lee, interpretats respectivament pels actors Neil Maskell i Paul Ready, són dos assassins a sou que treballen per a la xarxa, busquen a Jessica Hyde i els manuscrits Utopia. Lee tortura a Wilson, però el primer se les arregla per escapar, disparant a Lee.
* Milner, interpretada per l'actriu Geraldine James,

## Personatges secundaris

* Philip Carvel
* Jen Dugdale
* Alice Ward
* Geoff
* Donaldson
* L'assistenta
* Conran Letts
* Detective Reynolds
* Bejan Chervo

## Estrena

La sèrie va ser llançada en DVD i Blu-ray l'onze de març de 2013. Inclou material documental, escenes eliminades i comentaris del director.

## Crítiques

* Nota de IMDb
* Nota de film affinity

## Enllaços externs

* Utopia - Lloc web oficial
# Vena epigàstrica superficial

La vena epigàstrica superficial és una vena que viatja amb l'artèria epigàstrica superficial. S'uneix a la vena safena accessòria prop de la fossa oval.

## Referències

* ↑ Joseph, Abel; Scharbach, Stephanie; Samant, Hrishikesh. Anatomy, Anterolateral Abdominal Wall Veins. Treasure Island (FL): StatPearls Publishing, 2023.
# Vena ilíaca interna

La vena ilíaca interna (vena hipogàstrica) és una vena aparellada, que comença prop de la part superior dels forat sacrociàtic major, passa cap amunt per darrere i lleugerament medial a l'artèria ilíaca interna i, a la vora de la pelvis, s'uneix amb la vena ilíaca externa per formar la vena ilíaca comuna.
# Vena ilíaca comuna

En anatomia humana, la vena ilíaca comuna o primitiva és una vena aparellada, formada per la vena ilíaca externa i la vena ilíaca interna. Les venes ilíaques comunes esquerra i dreta s'uneixen a l'abdomen a nivell de la cinquena vèrtebra lumbar, formant la vena cava inferior. Drenen sang de la pelvis i les extremitats inferiors.
Les dues venes ilíaques comunes estan acompanyades al llarg del seu curs per artèries ilíaques comunes.

## Referències

* ↑ Henry Gray. «Anatomy of the Human Body» p. 677, 1918. Arxivat de l'original el 2009-12-22. [Consulta: 15 juny 2008].
# Verkhni Taguil

Verkhni Taguil (en rus: Верхний Тагил) és una ciutat de l'óblast de Sverdlovsk, a Rússia, segons el cens del 2021 tenia 10.428 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Verkhni Moïssei

Verkhni Moïssei - Верхний Моисей (rus) - és un poble de l'óblast de Bélgorod, a Rússia. El 2010 tenia 30 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Versaugues

Versaugues és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 204 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 202 | 226 | 224 | 208 | 205 | 192 | 204 |
| A partir de 1990: Població sense dobles comptes |||||||
# Verscio

Verscio és un municipi del cantó de Ticino (Suïssa), situat al districte de Locarno.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Vielhcerièr

Le Vieux-Cérier és un municipi francès situat al departament del Charente i a la regió de la Nova Aquitània. L'any 2007 tenia 142 habitants.

## Demografia
### Població

El 2007 la població de fet de Le Vieux-Cérier era de 142 persones. Hi havia 60 famílies de les quals 12 eren unipersonals (12 homes vivint sols), 28 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 104 habitatges, 61 eren l'habitatge principal de la família, 30 eren segones residències i 13 estaven desocupats. Tots els 102 habitatges eren cases. Dels 61 habitatges principals, 54 estaven ocupats pels seus propietaris i 7 estaven llogats i ocupats pels llogaters; 1 tenia una cambra, 2 en tenien dues, 7 en tenien tres, 20 en tenien quatre i 31 en tenien cinc o més. 48 habitatges disposaven pel capbaix d'una plaça de pàrquing. A 31 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Vieux-Cérier el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 8 |
| 12 | 70 a 74 | 0 |
| 8 | 65 a 69 | 12 |
| 4 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 8 | 45 a 49 | 4 |
| 4 | 40 a 44 | 4 |
| 4 | 35 a 39 | 8 |
| 8 | 30 a 34 | 0 |
| 4 | 25 a 29 | 16 |
| 0 | 20 a 24 | 4 |
| 4 | 15 a 19 | 0 |
| 0 | 10 a 14 | 0 |
| 4 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 76 persones, 36 eren actives i 40 eren inactives. De les 36 persones actives 31 estaven ocupades (23 homes i 8 dones) i 5 estaven aturades (1 home i 4 dones). De les 40 persones inactives 22 estaven jubilades, 5 estaven estudiant i 13 estaven classificades com a «altres inactius».

### Ingressos

El 2009 a Le Vieux-Cérier hi havia 61 unitats fiscals que integraven 141 persones, la mediana anual d'ingressos fiscals per persona era de 11.956 €.

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una empresa d'hostatgeria i restauració.
L'any 2000 a Le Vieux-Cérier hi havia 10 explotacions agrícoles que ocupaven un total de 336 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Le Vieux-Cérier a l'INSEE.
* Évolution et structure de la population Fitxa amb el detall de dades de Le Vieux-Cérier a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Usípetes

Els usípetes ((grec antic: Οὐσίπεται, llatí: Ūsīpĕtes), usipes o usips (en grec antic: Οὐσίπαι, llatí: Ūsīpi), eren una tribu germànica emparentada amb els tèncters, amb els quals van viure un temps, fins que van travessar junts el Rin, on Juli Cèsar els va atacar a traïció i els va derrotar.
Després del desastre, els usípetes supervivents es van retirar a l'altre costat del riu, i els sigambris els van acollir i els van cedir un districte al nord del riu Lúpia, on abans havien viscut els camavis i tubants, i on vivien encara en temps de Tàcit a la segona meitat del segle i. Abans s'havien enfrontat a Germànic Cèsar quan tornava del país dels marsignes.
Estrabó els anomena usips, i Claudi Ptolemeu uisps o visps, que alguns creuen que era el mateix poble que els vispi, i si els relats de Ptolemeu fossin certs, semblaria que els usípetes van emigrar cap al sud, a la zona de l'alt Rin. L'any 70 van participar al setge de Magúncia, diu Tàcit, i l'any 83 un contingent d'aquest poble prestava servei en l'exèrcit romà a Britànnia. A partir del segle ii ja no tornen a ser esmentats.

## Referències

* ↑ P. C. Tàcit, 1930, p. 38.
* ↑ Segons els diccionaris de l'Enciclopèdia Catalana: Diccionari Grec-Català i Diccionari Llatí-Català.
* ↑ Smith, William (ed.). «Usipetes». Dictionary of Greek and Roman Geography (1854). [Consulta: 1r agost 2021].

## Bibliografia

* P. C. Tàcit. Annals. Volum I: Llibres I-II. Fundació Bernat Metge, 1930. ISBN 9788472259249.
# Varaha

Varaha (sànscrit वराह, «porc senglar»), en l'hinduisme, és el tercer avatar de Vixnu, que succeeix Kurma i és anterior a Narasimha.
És tercer en la Dashavatara, els deu principals avatars de Vixnu. Quan el dimoni Hiranyaksha van robar la terra (personificada com la deessa Bhudevi) i la van amagar en les aigües primordials, Vixnu va aparèixer com a Varaha per rescatar-la. La batalla entre ambdós va durar mil anys, fins que Vixnú va vèncer i el va matar. Varaja va extreure a la Terra del fons de l'oceà i la va tornar a posar al seu lloc al centre de l'univers.
Varaha pot ser representat com un senglar per complet o en una forma antropomòrfica, amb un cap de senglar i el cos humà. El seu consort, Bhudevi, la terra, és sovint representat com una dona jove, aixecada per Varaha. La terra pot ser representada com una massa de terra també.
Vixnu es va casar amb Prithuí (Bhudevi) en aquest avatar.

## Referències

* ↑ «Sanskrit Dictionary for Spoken Sanskrit». [Consulta: 24 agost 2020].
# Varnoli Nani

Warnolinani o Varnoli Nani fou un estat tributari protegit de l'agència de Rewa Kantha, província del Gujarat, presidència de Bombai. Tenia una superfície de 3 km² amb uns ingressos estimats de 30 lliures i un tribut de 21 rupies pagat al Gaikwar de Baroda.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.